钦定古今图书集成/历象汇编/历法典/第074卷 > 章俊卿考索 > 历法不容不变
## 钦定古今图书集成/历象汇编/历法典/第074卷 > 章俊卿考索 > 历法不容不变

“历之名始于黄帝，历之算定于容成。夫上稽天象，下
正人时，非历有所不可。故有起之以律者矣，累实于
黄钟是已；有积之以数者矣，较分于丝毫是已。又有
验之以象者矣，作仪于浑天是已。然由古迄今，言天
者是几，而造历者尤非一家，终不能保其历之不变
者，历法之不容不变也。是故黄帝起辛卯，颛帝用乙”
卯，夏用丙寅，周用丁巳，鲁用庚子，此则历元之可验
者也。夏四百三十二年，日差五度；商六百二十八年，
日差八度；周讫春秋，日差八度。战国及秦，日差三度。
此则岁差之可证者也。斗分未易考也。古历谓在建
星，贾逵谓在牵牛中星，范蔚宗谓在斗十一度，则言
斗分者为不同，日度未易稽也。《秦历》以孟春在营室
五度；《三统》以立春在危斗六度；元嘉以正月中在室
一度。则言日度者为不一。然历取更历之义，故世代
更历，群言不厌其纷，诸家不必其异。否则治历明时
之语，圣人何以特取于革哉？尝因是而为之说曰：“《革》
之为言更也，圣人序卦至四十九，而特以《革》卦居焉。”
是又发明大衍之数“足以治历”也。